
                      Časť I.

                     Všeobecné ustanovenia

Školský poriadok Materskej školy Oštepová č.1, Košice (ďalej len „Školský poriadok“), vydáva riaditeľka Materskej školy Oštepová č.1, Košice po prerokovaní s Radou školy pri Materskej škole Obrancov mieru 16, Košice a pedagogickou radou. 

 Školský poriadok je vypracovaný v zmysle § 153 Zákona NR SR č. 245/2008 Z.z o výchove a vzdelávaní a o zmene a doplnení niektorých zákonov (ďalej len „školský zákon“),
 Vyhlášky MŠ SR č. 306/2008 Z .z. o materskej škole v znení zmien Vyhlášky MŠ SR č. 308/2009 a Zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení vykonávacích predpisov.

                      Časť II.

                       Článok 1

                   Prijímanie na predprimárne vzdelávanie

              Predprimárne vzdelávanie

      Na predprimárne vzdelávanie v materskej škole sa prijíma spravidla dieťa od troch do šiestich rokov jeho veku. Na predprimárne vzdelávanie sa prednostne prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s pokračovaním  plnenia povinnej školskej dochádzky. Ak sú vytvorené priestorové, materiálne a personálne podmienky, do materskej školy možno prijať dieťa od dvoch rokov veku.

O prijatí dieťaťa do materskej školy rozhoduje v zmysle § 5 ods.13 písm. a) zákona č. 596/ 2003 Z.z. o štátnej správe v školstve a školskej samospráve a o zmene a doplnení niektorých zákonov riaditeľka materskej školy. Pri prijímaní detí na predprimárne vzdelávanie materská škola postupuje v súlade so zákonom 245/2008 Z. z. o výchove vzdelávaní školského zákona v znení neskorších predpisov, paragrafu 59a, 59b, zákonom č. 321/2005 Z. z. o školskej správe a o zmene niektorých zákonov účinný od 1.januára 2026.
V zbierke zákonov bol vyhlásený zákon č. 209/2019 Z. z. ,ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení  neskorších predpisov a ktorým sa menia a dopĺňajú niektoré zákony:

Zákon zavádza povinné predprimárne vzdelávanie v materskej škole ako súčasť plnenia povinnej školskej dochádzky pre päťročné deti v materskej škole.

Dieťa sa do materskej školy prijíma na základe prihlášky podanej na formulári schválenom  a zverejnenom Ministerstvom školstva  zákonným  zástupcom dieťaťa, ktorú   predloží riaditeľovi, alebo zašle v elektronickej forme na e mail školy : msostepova@centrum.sk, alebo do elektronickej schránky školy. Ak zákonný zástupca podá žiadosť v listinnej podobe, nemôže byť odmietnutá. Prihlášku podáva zákonný zástupca dieťaťa. V prípadoch ustanoveným školským zákonom ju môže podať zástupca zariadenia. 

Materská škola po dohode so zriaďovateľom určí:

-termín a čas podávania prihlášok

-miesto podávania prihlášok

-ostatné podmienky prijímania detí

MŠ podmienky prijímania detí na nasledujúci školský rok zverejní spôsobom  umožňujúcim zákonným zástupcom včas sa s nimi oboznámiť.
  Súčasťou  žiadosti zákonného zástupcu o prijatie do MŠ je potvrdenie o zdravotnom stave dieťaťa. V zmysle zákona § 57 ods. 13 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „ zákon č. 355/2007 Z. z.“) je zákonný zástupca povinný predložiť potvrdenie o zdravotnom stave dieťaťa s údajom o povinnom očkovaní. UPOZORNENIE: Neabsolvovanie povinných očkovaní detí nie je  a nesmie  byť dôvodom  na neprijatie dieťaťa do materskej školy. Ak ide o dieťa so špeciálnymi výchovno – vzdelávacími potrebami, zákonný zástupca predloží okrem žiadosti o zdravotnom stave aj vyjadrenie príslušného odborného zariadenia. V prípade, že rodič zámerne neuvedie v žiadosti a lekár v doklade o zdravotnom stave dieťaťa prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia p prerušení dochádzky dieťaťa na dobu, pokiaľ rodič nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe. 

 Na predprimárne vzdelávanie sa na základe schváleného zákona o povinnej školskej dochádzke pre päťročné deti v materskej škole prijímajú deti, ktoré do 31.8.daného školského roka  dosiahnu päť rokov. Uprednostnené budú podľa spádových ulíc –trvalého bydliska dieťaťa. Deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom obvode.
Ak dieťa po dovŕšení šiesteho roka veku nedosiahlo školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia. Na základe týchto skutočností zákonný zástupca podá riaditeľke školy žiadosť o podržanie miesta pre dieťa, ktoré má pokračovanie povinného predprimárneho vzdelávania v nasledujúcom školskom roku. Pokračovanie povinného predprimárneho vzdelávania sa nezapočítava do rokov plnenia povinnej školskej dochádzky. Roky plnenia povinnej školskej dochádzky  sa začnú počítať rokom nástupu do prvého ročníka základnej školy.
Na povinné predprimárne vzdelávanie do spádovej materskej školy musí rodič prihlásiť dieťa  aj v prípade, že vopred vie, že bude žiadať o povolenie individuálneho vzdelávania dieťaťa či už podľa §28 odseku 2 písmena a( alebo b). Ak si túto povinnosť nesplní, považuje sa to za zanedbanie zákonného zástupcu o plnenie povinného predprimárneho vzdelávania dieťaťa s dôsledkami. Materská škola, v ktorej dieťa bude zapísané, sa stane jeho kmeňovou materskou školou, z čoho vyplývajú isté záväzky podľa toho, čo je dôvodom individuálneho vzdelávania.
V prípade, že počas dochádzky dieťaťa nastanú zdravotné alebo výchovno-vzdelávacie problémy, riaditeľ alebo triedny učiteľ vyzve rodičov k predloženiu vyjadrení od špecialistov (napr. detský psychológ, špeciálny pedagóg, psychiater, neurológ a pod.). V prípade, že rodič nebude spolupracovať s riaditeľkou ani pedagogickými zamestnancami, považuje sa to za porušenie Školského poriadku a po písomnom upozornení môže mať za následok predčasné ukončenie dochádzky dieťaťa do materskej školy.
Predčasné zaškolenie dieťaťa:

V prípade, že sa Vám zdá, že dieťa je šikovné a zvládne v škole  1.ročník predčasne (teda ešte aj pred dovŕšením 6.roka), môžete požiadať riaditeľstvo základnej školy o jeho predčasné zaškolenie. Dieťa naďalej navštevuje MŠ v svojej vekovej skupine. V II. polovici daného školského roku (apríl – máj) požiada zákonný zástupca dieťaťa o vyšetrenie dieťaťa v CPP na posúdenie školskej zrelosti. Ešte pred uskutočnením psychologického vyšetrenia môže dieťa zapísať do školy podmienečne s upovedomením aj základnej školy. 
Rodič zároveň podáva:

· Prihlášku na vzdelávanie v ZŠ

· Súhlasné vyjadrenie pediatra, že je dieťa zdravotne spôsobilé na výnimočné prijatie do ZŠ  pred dovŕšením 6 rokov.

· Vyjadrenie zariadenia poradenstva a prevencie z odborného posúdenia školskej spôsobilosti (zrelosti dieťaťa).
Materská škola nerozhoduje o prijatí dieťaťa do I. ročníka  ZŠ. O prijatí dieťaťa rozhoduje ZŠ. Materská škola môže žiadať o pedagogické informácie ohľadom dokumentácie dieťaťa.

K žiadosti musí byť priložené odporúčanie z CPP. Ešte pred uskutočnením psychologického vyšetrenia dieťaťa ho môžete zapísať do školy na zápise podmienečne. Po predložení dokladu z CPP o psychologickom posúdení schopnosti dieťaťa zvládnuť prvý ročník ešte pred 6.rokom života, riaditeľ ZŠ rozhodne o jeho zaškolení resp. nezaškolení .Zápis detí sa koná každoročne v mesiaci apríl. Presné miesto a čas zápisu určuje zriaďovateľ školy.
ZMENA PRI PRIJÍMANÍ DETÍ NA ŠKOLSKÝ ROK 2026/2027 s účinnosťou od 1.9.2026 
-prednostne deti, pre ktoré je plnenie predprimárneho vzdelávania povinné

-následne deti, ktoré majú právo na prijatie na predprimárne vzdelávanie (deti, ktoré do 31.8.daného roku dovŕšili 4 roky, 3 roky )

-výnimočne možno do materskej školy prijať dieťa po dovŕšení dvoch rokov veku, ak sú vytvorené vhodné materiálne, personálne a iné potrebné podmienky, vrátane kapacitných možností školy. 
Z dôvodu ľahšej adaptácie dieťaťa možno prijať dieťa na čas adaptačného pobytu, v ktorom zákonný zástupca necháva dieťa v materskej škole postupne jednu hodinu, dve a najviac štyri hodiny, spolupracuje s pedagogickými zamestnancami a po prevzatí dieťaťa z materskej školy zabezpečuje riadnu starostlivosť o dieťa. Ak sa dieťa zadaptuje v materskej škole, môže dieťa po dohode zákonného zástupcu s riaditeľom školy pravidelne navštevovať materskú školu v dohodnutom čase. 
Adaptácia podľa zákona č. 245/2008 Z. z. nesmie byť adaptačný pobyt dieťaťa dlhší ako tri mesiace.

Riaditeľ môže na základe písomnej žiadosti zákonného zástupcu rozhodnúť o prerušení dochádzky dieťaťa , ktoré neplní PPV do materskej školy na dohodnutý čas, prípadne s doložením lekárskeho potvrdenia, že dieťa nemôže zo zdravotných dôvodov navštevovať v danom školskom roku materskú školu od – do....
O prerušení dochádzky dieťaťa do materskej školy z dôvodu zníženej adaptačnej schopnosti riaditeľ materskej školy vydá rozhodnutie, v ktorom uvedie presný čas (dátum) od kedy, do kedy bude dochádzka dieťaťa prerušená. Dĺžka trvania prerušenia dochádzky je individuálna. Žiadny právny predpis ju neurčuje.
Prijatie dieťaťa so ŠVVP
V súlade so zákonom  č. 245/2008 Z. z. sa špeciálnou výchovno – vzdelávacou potrebou rozumie požiadavka na úpravu podmienok , obsahu, foriem, metód a prístupov vo výchove a vzdelávaní pre dieťa, ktoré vyplývajú z jeho zdravotného znevýhodnenia alebo nadania alebo jeho vývinu v sociálne znevýhodnenom prostredí, uplatnenie ktorých je nevyhnutné na rozvoj schopností alebo osobnosti dieťaťa a dosiahnutie primeraného stupňa vzdelania a primeraného začlenenia do spoločnosti. 
Za dieťa so ŠVVP považujeme len dieťa, ktoré má zariadením výchovného poradenstva a prevencie diagnostikované špeciálne výchovno – vzdelávacie potreby, okrem umiestnených do špeciálnych zariadení na základe rozhodnutia súdu. 
Deti so ŠVVP sú:

- So zdravotným znevýhodnením, ktorými sú deti:

-so zdravotným postihnutím t.j. s mentálnym sluchovým, zrakovým, telesným postihnutím, s narušenou komunikačnou schopnosťou s autizmom alebo ďalšími pervazívnymi vývinovými poruchami, s viacnásobným postihnutím
- Deti choré alebo zdravotne oslabené

- Deti s vývinovými poruchami

- Deti s poruchami správania

- Zo sociálne znevýhodneného prostredia a s nadaním
Prijímanie  detí so ŠVVP zákon č. 245/2008 Z. z. aj vyhláška MŠ SR č. 306/2008 Z. z. umožňuje, ale neukladá ako povinnosť. Riaditeľka MŠ zváži, či má vytvorené vhodné personálne, priestorové a materiálne podmienky na prijatie takéhoto dieťaťa.
Počet detí  so špeciálnymi výchovno-vzdelávacími potrebami  v jednej triede sú dve.
Pred vydaním rozhodnutia o prijatí takéhoto dieťaťa materská škola preskúma všetky podklady a okolnosti, ktoré by mohli mať vplyv na rozhodnutie, poskytne zákonným zástupcom v písomnej podobe informáciu o tom, že sú povinní informovať MŠ o zmenách v zdravotnom stave dieťaťa alebo iných závažných skutočnostiach, ktoré by mohli mať vplyv na priebeh a vzdelávanie dieťaťa § 144 ods. 7 písm. d/zákona č. 245/ 2008 Z. z. ak tak neurobia, materská škola po nástupe dieťaťa do MŠ po zistení okolností negatívne oplyvňujúcich  výchovu a vzdelávaní pristúpi k určeniu diagnostického pobytu dieťaťa, počas ktorého sa overí , či dôjde k zmene formy výchovy a vzdelávania § 108 zákona č. 245/2008 Z. z. , prípadne , že po predchádzajúcom opakovanom písomnom  upozornení zákonného zástupcu pristúpi k vydaniu rozhodnutia buď o prerušení dochádzky dieťaťa do MŠ alebo o predčasnom ukončení predprimárneho vzdelávania z dôvodu , že MŠ nie je schopná vzhľadom na svoje podmienky poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia. Komunikácia so zákonnými zástupcami dieťaťa so ŠVVP bude zaznamenávaná písomnou formou a evidovaná v osobnom 
Špeciálnou výchovno – vzdelávacou potrebou je požiadavka na úpravu podmienok (obsahu, foriem, metód, prostredia a prístupov) vo výchove a vzdelávaní pre dieťa. Špeciálne výchovno – vzdelávacie potreby vyplývajú zo zdravotného znevýhodnenia alebo nadania alebo vývinu dieťaťa v sociálne znevýhodnenom prostredí, zohľadnenie ktorých mu zabezpečí rovnocenný prístup k vzdelávaniu, primeraný rozvoj schopnosti alebo osobnosti, ako aj dosiahnutie  primeraného stupňa začlenenia do spoločnosti. 
· V prípade, že sa počas dochádzky dieťaťa do MŠ zistí, že patrí k deťom so špeciálnymi výchovno-vzdelávacími potrebami a škola nemá vytvorené podmienky pre výchovu a vzdelávanie týchto detí v zmysle zákona 245/2008 Z. z. § 7, ods. 5 a § 3, ods. c), d), e), n), môže riaditeľ po prerokovaní so zákonným zástupcom dieťaťa prerušiť alebo ukončiť dochádzku dieťaťa do MŠ.

· Riaditeľ na základe návrhu triedneho učiteľa, s informovaným súhlasom zákonného zástupcu a na základe odporučenia príslušného zariadenia výchovného poradenstva a prevencie môže preradiť dieťa zo školského vzdelávacieho programu, ktorý plní príslušná škola, do školského vzdelávacieho programu zodpovedajúcemu jeho špeciálnym výchovno-vzdelávacím potrebám.

· Výkonom práv začleneného dieťaťa so špeciálnymi výchovno-vzdelávacími potrebami nemôžu byť obmedzené práva ostatných detí, ktoré sú účastníkom výchovy a vzdelávania.
· Povinnosťou zákonného zástupcu  dieťaťa je absolvovať diagnostické vyšetrenie , ak sa špeciálne výchovno – vzdelávacie potreby dieťaťa prejavia po jeho prijatí do materskej školy, informovať materskú školu o zmene zdravotnej spôsobilosti ich dieťaťa, jeho zdravotných problémoch, alebo iných závažných skutočnostiach, ktoré by mohli mať vplyv na priebeh výchovy a vzdelávania. 
· Písomné rozhodnutie o prijatí, neprijatí dieťaťa, alebo jeho zaradení na adaptačný pobyt do materskej školy k začiatku školského roka vydá riaditeľka  do konca školského roka ak do toho času zriaďovateľ odsúhlasí organizáciu školského roka, na ktorý je dieťa prihlásené. Inak vydá rozhodnutie v termíne po získaní stanoviska od zriaďovateľa. Rozhodnutie si zákonný zástupca dieťaťa prevezme osobne v dohodnutom termíne, alebo elektronickou poštou .
· Písomné rozhodnutie o prijatí dieťaťa počas školského roka vydá riaditeľka do 30 dní odo dňa podania žiadosti, prípadne písomne oznámi riešenie žiadosti.
· Ak dieťa do 12. septembra príslušného školského roka do MŠ nenastúpi a jeho zákonný zástupca nenahlási príčinu neprítomnosti dieťaťa v MŠ, môže riaditeľ rozhodnúť o vyradení z evidencie MŠ a prijať na jeho miesto iné dieťa.

· Riaditeľ môže vylúčiť z materskej školy aj dieťa, ktoré bez udania dôvodu zákonným zástupcom nenavštevuje MŠ dlhšie ako 14 po sebe idúcich kalendárnych dní.

· Deti do jednotlivých tried zaraďuje na začiatku školského roka riaditeľka, spravidla podľa veku, tiež na základe osobitosti a vyspelosti dieťaťa a podľa kapacity jednotlivých tried. Počas školského roka môže riaditeľka preradiť  deti z jednej triedy do druhej, ak to kapacita jednotlivých tried dovoľuje. Rodičovi v takomto prípade (preradenie počas školského roka) oznámi dôvod a termín preradenia riaditeľka osobne. Preradenie dieťaťa počas školského roka je v právomoci riaditeľky a jej rozhodnutie je konečné. Rozhodnutie o preradení sa písomne nevyhotovuje, zmena sa zaznačí v  dokumentácii príslušných tried.
· Ak zákonný zástupca nedbá o riadne plnenie povinného predprimárneho vzdelávania, oznámi riaditeľ materskej školy túto skutočnosť príslušnému orgánu štátnej správy a obci , v ktorej má zákonný zástupca dieťaťa trvalý pobyt.
· Predčasné ukončenie dochádzky dieťaťa uskutoční riaditeľ MŠ aj po opakovanom porušení školského poriadku zákonným zástupcom dieťaťa.

Predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je osvedčenie o absolvovaní predprimárneho vzdelávania, ktoré je riaditeľka materskej školy povinná vydať.





Článok  2

Práva a povinnosti detí a ich zákonných zástupcov v materskej škole

Pravidlá vzájomných vzťahov s pedagogickými zamestnancami a ďalšími zamestnancami materskej školy

Dieťa má právo na:

· rovnoprávny prístup ku vzdelávaniu ,

· bezplatné vzdelanie pre päťročné deti pred začiatkom plnenia povinnej školskej dochádzky v materských školách, (ak dosiahne 5 rokov do 31.8. daného roka),a to aj v tom prípade, ak je dieťa po vyšetrení a dokladovaní riaditeľovi materskej školy správu od  špeciálneho pedagóga, špeciálneho psychológa o  predčasnom zaškolení dieťaťa
· vzdelanie v štátnom jazyku a v materinskom jazyku v rozsahu ustanovenom v školskom zákone,

· Individuálny prístup rešpektujúci jeho schopnosti, možnosti, nadanie a zdravotný stav ustanovenom v školskom zákone,

· úctu k jeho vierovyznaniu, svetonázoru, národnostnej a etnickej príslušnosti,

· poskytovanie poradenstva a služieb spojených s výchovou a vzdelávaním,

· výchovu a vzdelávanie v bezpečnom a hygienicky vyhovujúcom prostredí,

· organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

· úctu k svojej osobe a na zabezpečenie ochrany proti fyzickému, psychickému a sexuálnemu násiliu,
· právo na informácie týkajúce sa jeho osoby  a jeho výchovno-vzdelávacích výsledkov,

· dieťa so špeciálnymi výchovno-vzdelávacími potrebami má právo na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.

Dieťa je povinné:
· neobmedzovať svojim konaním práva ostatných osôb zúčastňujúcich sa na výchove a vzdelávaní,

· dodržiavať školský poriadok materskej školy a ďalšie vnútorné predpisy školy,

· chrániť pred poškodením majetok materskej školy a majetok, ktorý využíva na výchovu a vzdelávanie,

· konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa výchove a vzdelávaní,

· ctiť si ľudskú dôstojnosť svojich spolužiakov a zamestnancov materskej školy,

· rešpektovať pokyny zamestnancov materskej školy, ktoré sú v súlade  so všeobecne záväznými právnymi predpismi, vnútornými predpismi školy a dobrými mravmi.

Zákonný zástupca dieťaťa má právo:

· vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy,
· žiadať, aby sa  v rámci  výchovy a vzdelávania v materskej škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona
· oboznámiť sa so vzdelávacím programom materskej školy a školským poriadkom,
· byť informovaný o výchovno-vzdelávacích výsledkoch svojho dieťaťa,
· na poskytovanie poradenských služieb vo výchove a vzdelávaní svojho dieťaťa,
· zúčastňovať sa na výchove a vzdelávaní po predchádzajúcom súhlase riaditeľky materskej školy,
· vyjadrovať sa k  vzdelávaciemu programu materskej školy prostredníctvom orgánov školskej samosprávy
Zákonný zástupca dieťaťa je povinný:

· dodržiavať podmienky výchovno-vzdelávacej činnosti svojho dieťaťa určené školským poriadkom,

· dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie  potreby,

· prihlásiť dieťa na plnenie povinnej školskej dochádzky, 

· informovať materskú školu o zmene zdravotnej spôsobilosti jeho dieťaťa, jeho zdravotných problémoch, alebo iných závažných skutočnostiach, ktoré by mohli mať vplyv na priebeh výchovy a vzdelávania,

· ak sa dieťa nemôže zúčastniť na výchove a vzdelávaní v škole, jeho zákonný zástupca alebo zástupca zariadenia je povinný oznámiť škole bez zbytočného odkladu príčinu jeho neprítomnosti. Vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa. Takýmto dôvodom môže byť opakovaná prítomnosť chorého dieťaťa v materskej škole, a to napriek upozorneniu učiteľky o nevyhovujúcom zdravotnom stave dieťaťa. 

· Ak dieťa bez oznámenia o jeho neprítomnosti zákonným zástupcom nenavštevuje materskú školu súvisle viac ako 14 kalendárnych dní, považuje sa to za porušenie školského poriadku. 
· NEPRÍTOMNOSŤ DIEŤAŤA V MŠ:
· Povinné predprimárne vzdelávanie:

· Zákonný zástupca je povinný bez zbytočného odkladu oznámiť materskej škole príčinu neprítomnosti dieťaťa. Zákonný zástupca dieťaťa môže ospravedlniť dieťa 7 vyučovacích dní po sebe, max. 21x za polrok.  Po uplynutí daných dní je rodič povinný doniesť potvrdenie od lekára.
· Nepovinné predprimárne vzdelávanie

· Pri neprítomnosti dieťaťa trvajúcej viac ako 5 po sebe idúcich kalendárnych dní je rodič povinný predložiť vyhlásenie o bezinfekčnosti.
· Zákonný zástupca je povinný dodržiavať prevádzkovú dobu MŠ.

· Ak je neprítomnosť dieťaťa v materskej škole dlhšia ako 30 po sebe nasledujúcich kalendárnych dní, zákonný zástupca oznámi riaditeľke školy dôvod neprítomnosti písomne a pri opätovnom nástupe predloží písomné vyhlásenie, že jeho dieťa neprejavuje príznaky akútneho ochorenia a nemá nariadené karanténne opatrenie. Takéto vyhlásenie predloží rodič vždy aj po najmenej   3-dňovej neprítomnosti dieťaťa v MŠ z akéhokoľvek dôvodu.

· Pri opakovanom porušení školského poriadku môže riaditeľka MŠ vydať v zmysle § 5 ods. 13 písm. d)  zákona NR SR 596/2003 o štátnej správe v školstve a školskej samospráve rozhodnutie o predčasnom ukončení predprimárneho vzdelávania.

Zákonný zástupca dieťaťa uhrádza príspevky:

Za pobyt dieťaťa v MŠ v zmysle Všeobecného záväzného nariadenia mesta Košice prispieva zákonný zástupca na čiastočnú úhradu výdavkov materskej školy mesačne na jedno dieťa sumou uvedenou vo VZN.
Príspevok sa uhrádza do 15. dňa príslušného kalendárneho mesiaca.

Príspevok v materskej škole sa neuhrádza za dieťa:

· ktoré má jeden rok pred splnením povinnej školskej dochádzky

· ktoré  je umiestnené v škole na základe rozhodnutia súdu

· ak zákonný zástupca dieťaťa predloží riaditeľke školy doklad o tom , že je poberateľom dávky v hmotnej núdzi

Príspevok v materskej škole na základe rozhodnutia zriaďovateľa sa neuhrádza za dieťa:

· ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom

· ktoré nedochádzalo do materskej školy v čase, keď bola prerušená prevádzka MŠ zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú určeného príspevku

Príspevok na stravovanie:

Zákonný zástupca uhrádza do 5 dňa v mesiaci príspevok vo výške nákladov na nákup potravín, pokiaľ sa jeho dieťa v MŠ stravuje. Aktuálna stravná jednotka je stanovená v zmysle VZN MK. Príspevok sa uhrádza do 5.dňa príslušného kalendárneho mesiaca.
POSKYTNUTIE DOTÁCIE NA STRAVU OD 1.9.2023 NA DETI, KTORÉ MAJÚ POVINNÉ PREDPRIMÁRNE VZDELÁVANIE
Dňa 1.9.2023 nadobúda účinnosť zákon č. 280/2023 Z. z. , ktorým sa mení a dopĺňa zákon č.544/2010 Z. z. o dotáciách  v pôsobnosti Ministerstva  práce, sociálnych vecí a rodiny Slovenskej republiky v znení neskorších predpisov (ďalej len ,,zákon o dotáciách“). Na dotáciu majú nárok (okrem detí v ZŠ) deti, ktoré  plnia povinné predprimárne vzdelávanie a deti v hmotnej núdzi, kde rodič dokladá potvrdenie o hmotnej núdzi a žiadosť na poberanie dotácie (Hmotná núdza sa týka  aj mladších detí).
Od 1.9.2023 je v platnosti nový školský zákon, podľa ktorého už nie je možné zaradiť do prípravnej triedy v materskej škole deti, u ktorých je predpoklad, že budú predčasne plniť povinnú školskú dochádzku v základnej škole (t. j. deti, ktoré do 31.8.2023 nedovŕšili 5 rokov).

Z týchto info. vyplýva, že tieto deti nemajú nárok na stravu – dotácia z ÚPSVaR.
Účelový príspevok Združeniu rodičov:
Zákonný zástupca, ktorý je členom Rodičovského združenia uhrádza účelový príspevok v zmysle Štatútu rodičovského združenia vo výške, ktorú schváli plenárne zasadnutie rodičov na začiatku školského roka. Príspevok sa používa pre potreby detí a materskej školy v zmysle rozpočtu, schváleného Rodičovskou radou ZR. Zákonný zástupca uhrádza príspevok od septembra do júna vrátane. Pokiaľ dieťa navštevuje materskú školu aj v letných mesiacoch, zákonný zástupca neuhrádza príspevok . Príspevok je možné uhrádzať  mesačne, ale bo aj za viac mesiacov naraz.
Príspevok na nadštandardné aktivity:

Ak zákonný zástupca prihlási svoje dieťa na nadštandardnú aktivitu (anglický jazyk, krúžok), uhrádza do 5 dňa v mesiaci určený príspevok. 
Pravidlá vzájomných vzťahov s pedagogickými zamestnancami a ďalšími zamestnancami materskej školy sú rozpracované v pláne práce školy a sú v súlade s poslaním materskej školy ako výchovno-vzdelávacej inštitúcie.
                             Článok 3

Prevádzka a vnútorný režim materskej školy

Materská škola je šesťtriedna prevádzkovaná v účelovej poschodovej  budove , I. .a II. pavilóne. Poskytuje celodennú výchovno – vzdelávaciu starostlivosť deťom vo veku od 2 – 6 rokov a deťom s pokračovaním plnenia povinného predprimárneho vzdelávania. Prízemie tvorí vstupná chodba, a  triedy- I. a  II. tr., detské umyvárky a detské toalety, šatne pre deti a kumbály pre upratovačky. Na prvom poschodí sa nachádzajú dve triedy -III. a IV.tr., detské kúpeľne, detské  toalety ,šatne pre deti a kumbály pre upratovačky. Prechod do I. a II. pavilónú je situovaný dlhou pergolovou chodbou, kde sa nachádzajú na prízemí dve typizované triedy V. a VI. trieda, kde sa nachádzajú detské šatne, detské kúpeľne, triedy, toalety, kumbáliky, toaleta pre dospelých, výlevka a príslušná kuchynka na výdaj stravy. 
Opačná strana do hospodárskej budovy je spojená pergolovou chodbou. Vchod začína kumbálom detských dopr. prostriedkov ,pokračuje vchod do práčovne, nasleduje zborovňa, v ktorej bude vykonávať svoju prácu hospodárka školy, nakoľko k nej budú mať rodičia priamy prístup z vnútornej časti školy ,aby nemuseli obchádzať budovu zvonku dookola. Miestnosť je prechodová ku kuchyni, kancelárii vedúcej školskej jedálne, ďalej priestory a sklady kuchyne ,šatňa pre kuchyňu, WC aj sprchu, WC, riaditeľňa. K materskej škole prináleží školský dvor s hracími prvkami  a trávnatou plochou.
Materská škola je v prevádzke v pracovných dňoch od 6.00 hod. do 17.00 hod.
Riaditeľka materskej školy:  Jana Džuberová
Konzultačné hodiny pre zákonných zástupcov: streda 7.00 – 17.00 hod., alebo podľa ústnej/telefonickej dohody na tel. č.: 055/729 20 68; 0907 900 129
Vedúca školskej jedálne: Jolana Beránková
Úradné hodiny: každý týždeň v stredu 7.00 – 15.00 hod. ., alebo podľa ústnej/telefonickej dohody na tel. č.: 055/729 20 70; 0907 900 153
Hospodárka MŠ: Magdaléna Buriková
pracovná doba: utorok, streda, piatok od 7,00hod. – do 15:00 hod. 
O organizácii činnosti a prevádzke materskej školy počas školských prázdnin rozhoduje riaditeľ v spolupráci so zriaďovateľom, pričom rešpektuje oprávnené požiadavky zákonných zástupcov. V čase letných prázdnin je prevádzka materskej školy prerušená z hygienických dôvodov najmenej na 4 týždne. V tomto období podľa pokynov riaditeľky materskej školy vykonávajú prevádzkoví zamestnanci upratovanie a dezinfekciu priestorov, pedagogickí a ostatní zamestnanci podľa plánu dovoleniek čerpajú dovolenku. V čase prerušenia prevádzky môžu deti podľa potreby rodičov navštevovať zriaďovateľom určenú náhradnú MŠ.

Prerušenie prevádzky oznámi riaditeľka školy zákonným zástupcom spravidla 2 mesiace vopred. Prevádzka materskej školy môže byť dočasne prerušená aj zo závažných dôvodov, ktoré ohrozujú zdravie zverených detí, alebo môže spôsobiť závažné škody na majetku.

Organizácia tried a vekové zloženie detí:

Prízemie: 
1. trieda:  zberná trieda 
                   
2. trieda: včielky -       5. -6.r.deti
1. poschodie
3. trieda: žabky –        5. -6.r.deti (4.)

4. trieda: sovičky -      5 . -6.deti 
 I. pavilón              5.trieda : kuriatka       3.-4.r.deti(2.)

 II. pavilón             6.trieda: lienky –        3. -4.r.deti
Zadelenie učiteliek do tried v aktuálnom šk. roku:

pozri príloha č. 1
Rozpis zmien:

Pedagogickí zamestnanci: pozri príloha č. 2
Prevádzkoví zamestnanci: pozri príloha č. 3
Denný poriadok:

Denný poriadok je súhrn noriem, podľa ktorých sa organizuje život detí v MŠ . Rešpektuje vekové a individuálne osobitosti dieťaťa. Denný poriadok vymedzuje striedanie činnosti, ktoré sa týkajú životosprávy a ďalších činností, ktoré zabezpečujú plynulý, globálny (holistický) rozvoj dieťaťa. 

06,00
– 
otvorenie materskej školy – začiatok prevádzky v pracovných dňoch


– 
schádzanie detí; hry a hrové činnosti (podľa priania a 



predstáv detí, navodené, priamo i nepriamo usmernené); 



plánovanie/navrhovanie aktivít; individuálne, skupinové alebo 


frontálne činnosti a aktivity; edukačné aktivity; osobná 



hygiena; individuálne jazykové chvíľky; rozhovory, diskusie, atď.,


– 
pohybové a relaxačné cvičenia,

08.20 
– 
I. a II. trieda: činnosti zabezpečujúce životosprávu (osobná 



hygiena), desiata 

08.40 
– 
III. a IV. trieda: činnosti zabezpečujúce životosprávu (osobná 


hygiena), desiata 

– 
edukačné aktivity; výtvarné, hudobné, hudobno-pohybové, 



grafomotorické, dramatické, atď., aktivity realizované formou hry 


(jej edukačný zámer korešponduje so ŠkVP),


– 
pobyt vonku spojený s vychádzkou do blízkeho okolia, príp. 



realizovaný na školskom dvore s rôznym zameraním (pohybovým, 


environmentálnym, dopravným, ekologickým atď.),

11.20 
– 
I. trieda: činnosti zabezpečujúce životosprávu (osobná 



hygiena), obed
11.30 
– 
II. trieda: činnosti zabezpečujúce životosprávu (osobná 



hygiena), obed
11.40 
– 
III. trieda: činnosti zabezpečujúce životosprávu (osobná 



hygiena), obed
11.50 
– 
IV. trieda: činnosti zabezpečujúce životosprávu (osobná 



hygiena), obed

– 
odpočinok 

14.35 
– 
III. a IV. trieda: činnosti zabezpečujúce životosprávu (osobná 


hygiena), olovrant
14.20
– 
I. a II. trieda: činnosti zabezpečujúce životosprávu (osobná 



hygiena), olovrant 

– 
hry a hrové činnosti do postupného odchodu detí domov (podľa 


priania a predstáv detí; navodené, priamo i nepriamo usmernené); 


individuálne, skupinové alebo frontálne činnosti a aktivity; edukačné 

aktivity; individuálne jazykové chvíľky; hodnotenie dňa,

17,00 
– 
uzatvorenie MŠ – ukončenie prevádzky

Preberanie detí:

Dieťa od zákonného zástupcu osobne preberá učiteľka, ktorá zaň zodpovedá od jeho prevzatia, až po jeho odovzdanie učiteľke, ktorá ju strieda v práci a preberá zodpovednosť, zákonnému zástupcovi, alebo inej splnomocnenej osobe.

Zákonný zástupca privedie dieťa do materskej školy spravidla do 8. 00 hod a prevezme ho zvyčajne po 15. 00 hod. V čase obeda je možné si dieťa vyzdvihnúť od 11.50 do 12.15 hod. V čase od 8.00 hod. do 15.00 hod. je MŠ z bezpečnostných dôvodov uzatvorená. V čase, kedy je budova MŠ otvorená má na prízemí službu poverený prevádzkový zamestnanec. Neskorší príchod do MŠ alebo odhlásenie z MŠ je rodič povinný oznámiť najneskôr do 8-mej hodiny daného dňa osobne, telefonicky alebo zápisom do určeného zošita, umiestneného na prízemí na chodbe MŠ. 

V prípade dochádzky dieťaťa v inom čase, ako je určené, dohodne s MŠ zákonný zástupca čas jeho príchodu a spôsob stravovania tak, aby sa nenarušil činnosť ostatných detí.

Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá. V prípade dospelej osoby bude táto zodpovednou učiteľkou legitimovaná, pri neplnoletej osobe je potrebné túto osobu osobne predstaviť učiteľkám z triedy, ktorú dieťa navštevuje. Všetky osoby, ktoré zákonný zástupca splnomocní na preberanie dieťaťa z materskej školy, musia byť uvedené v splnomocnení, ktoré platí vždy v príslušnom školskom roku.

Pri preberaní detí od jednej učiteľky druhou je nevyhnutné overiť aktuálny počet prítomných detí a vzájomne sa informovať o udalostiach a správaní detí, ktoré sú mimo bežného stavu.

V materskej škole službukonajúca učiteľka vykonáva ranný zdravotný filter, do ktoré zaznačí príznaky, ktoré spozoruje na dieťati a ktoré nezodpovedajú jeho bežnému zdravotnému stavu. Učiteľka môže odmietnuť prevzatie dieťaťa ak zistí, že jeho zdravotný stav nie je vhodný na prijatie do materskej školy a poslať rodiča k lekárovi, ktorý posúdi jeho zdravotný stav. V takomto prípade bude do MŠ prijaté dieťa iba s písomným odporúčaním pediatra s vyjadrením sa ku konkrétnemu zdravotnému problému.
CHOROBNOT DETÍ
Ak počet neprítomných detí z dôvodu ochorenia chrípkou alebo iným respiračným ochorením prekročí 30% z celkového počtu detí na škole/ triede , riaditeľ školy oznámi túto skutočnosť zriaďovateľovi Mesto Košice  , s ktorým prerokuje situáciu chorobnosti detí na celej škole, resp. na jednotlivých triedach. Po prerokovaní  so zriaďovateľom o zatvorení celej MŠ/Triedy túto skutočnosť oznámi riaditeľ školy príslušnému regionálnemu úradu zdravotníctva (RÚVZ). Riaditeľ školy preruší výchovno – vzdelávaciu činnosť na základe odporúčania RÚVZ na vopred stanovený počet dní. Ak sa jedná o bežné akútne respiračné ochorenia, ktorých liečba trvá zväčša 7 dní, nie je dôvod zatvárať triedu či školu na dlhšie obdobie, než je 5 dní.

Zatvoriť je možné celú školu, ale aj  len jednotlivé triedy, v závislosti od celkovej epidemiologickej situácie v danom školskom zariadení.

Odporúčanie pre rodičov
Postup pri náhrade mzdy v súvislosti so zatvorením MŠ, resp. triedy
-rodič má nárok na ošetrovné (OČR), ak riaditeľ školy po prerokovaní a odporúčaní zriaďovateľa a miestne príslušného regionálneho úradu verejného zdravotníctva rozhodne o prerušení prevádzky MŠ / Triedy a dieťa je zdravé .
Podmienky nároku na OČR počas prázdnin:

Zatvorenie školy:

Nárok vzniká v prípade , ak je MŠ zatvorená rozhodnutím zriaďovateľa a nielen na základe školského zákona počas školských prázdnin. 

Postup pri žiadosti o OČR:
a) prvým krokom je vyplnenie formulára na webovej stránke Sociálnej poisťovne

b) následne je potrebné nechať formulár potvrdiť materskou školou a zamestnávateľom

c) všetky potvrdené dokumenty je potrebné doručiť na príslušnú pobočku Sociálnej poisťovne

Iba jedenkrát počas prázdnin

Nárok na ošetrovné má poistenec v rozsahu najviac 14 kalendárnych dní(nárok na ošetrovné z toho istého dôvodu vzniká iba raz a jednému poistencovi). To znamená, že rodič si môže uplatniť nárok na ošetrovné na dieťa z vyššie uvedeného dôvodu počas jedného uzatvorenia MŠ iba raz .
Ak rodič nechá dieťa doma na základe vlastného rozhodnutia, nárok na OČR mu nevzniká!

Dôvody pre neprijatie dieťaťa do MŠ ako prevencia ochrany zdravia ostatných detí:

· zvýšená telesná teplota

· dráždivý kašeľ

· zápal očných spojiviek

· užívanie antibiotík a iných liekov pri akútnom ochorení a rekonvalescencii – v MŠ sa lieky nepodávajú

· pedikulóza – voš vlasová

· črevné ťažkosti

· infekčné a prenosné choroby

· iné zdravotné problémy, obmedzujúce pobyt dieťaťa v MŠ

Postup pri výskyte pedikulózy:
V zmysle odporúčania Regionálneho úradu verejného zdravotníctva so sídlom v Košiciach:
· Pri akomkoľvek podozrení učiteľa na možný výskyt vší (nepokoj dieťaťa, neprimerané vyrušovanie, nesústredenosť, škrabanie sa, viditeľný výskyt hníd vo vlasovej časti hlavy, za ušami, v spánkovej časti) učiteľ oznámi túto skutočnosť vedeniu školy a zákonnému zástupcovi dieťaťa.

· Do príchodu zákonného zástupcu dieťa izoluje.

· Učiteľ dohliadne, aby vrchný odev (predovšetkým čiapky, šály) dieťaťa podozrivého zo zavšivavenia neboli spoločne uložené s odevmi ostatných detí, prípadne aby ich iné deti nepoužívali.

· Učiteľ odporučí zákonnému zástupcovi návštevu príslušného obvodného pediatra za účelom potvrdenia diagnózy pedikulózy a podľa jeho pokynov zabezpečiť odvšivavenie dieťaťa.

· Vedenie školy zabezpečí informovanie všetkých rodičov (triedne aktívy, informácia na informačnej tabuli, a pod.), že na škole sa vyskytli vši. Zároveň budú rodičia informovaní, že učitelia školy s cieľom zabrániť ďalšiemu šíreniu ochorenia a v súlade s prevádzkovým poriadkom školy, ktorý odsúhlasil regionálny úrad verejného zdravotníctva, sa budú v detských kolektívoch vykonávať preventívne opatrenia. Vedenie školy požiada rodičov o spoluprácu, tzn. aby tiež priebežne kontrolovali vlasy u svojich detí.

· Učiteľ v detskom kolektíve následne vykonáva preventívne opatrenia priebežným sledovaním charakteristických prejavov možného výskytu vší u ďalších detí a prezeraním vlasovej časti hlavy vhodným spôsobom aspoň dvakrát do týždňa.

Opätovný nástup dieťaťa do školy je možný iba po predložení potvrdenia od lekára, že ochorenie bolo zlikvidované a dieťa je zdravé.

Neprevzatia dieťaťa z MŠ po ukončení prevádzky:

Službu konajúca učiteľka vykoná tieto kroky:

· Telefonicky kontaktuje rodiča.

· Materská škola bude kontaktovať postupne všetky osoby , ktoré majú splnomocnenie na prevzatie dieťaťa (odporúča sa vyžiadať od zákonných zástupcov kontakty na viac osôb, ktoré by mohli v prípade tejto situácie dieťa prevziať), ak ani žiadna z poverených osôb neprevezme dieťa bude materská škola kontaktovať príslušné okresné riaditeľstvo policajného zboru, ktoré ešte okrem výkonu svojich oprávnení disponuje aj kontaktom na príslušný orgán sociálno – právnej ochrany detí a sociálnej kurately, ktorý je dosiahnuteľný aj mimo služobného času zamestnancov. (upozornenie: službukonajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba)
· Ďalej postupuje podľa pokynov polície. 
· V prípade, ak má MŠ podozrenie , že zákonný zástupca opakovane preberá dieťa pod vplyvom alkoholu, alebo iných omamných látok, alebo ak sa u dieťaťa prejavia zmeny , nasvedčujúce zanedbávaniu riadnej starostlivosti o dieťa, bude materská škola po predchádzajúcom písomnom upozornení zákonného zástupcu v rámci všeobecnej oznamovacej povinnosti vyplývajúcej z § 7 ods. 1 zákona č. 305 / 2005 Z. z. o sociálnoprávnej ochrane detí a sociálnej kuratele, informovať o tejto skutočnosti príslušný Úrad práce , sociálnych vecí a rodiny, oddelenie sociálnoprávnej ochrany detí a sociálnej kurately.
· O skutočnosti priebehu konania učiteľka na druhý deň vyhotoví zápis, ktorý zákonný zástupca podpíše a je upovedomený o tom, že pri opätovnom porušení školského poriadku môže byť dieťa z MŠ vylúčené.

· Rodičia dávajú MŠ k dispozícii svoje osobné telefónne čísla, ktoré sa využívajú len v prípade ochorenia , alebo v prípade, že si rodič nevyzdvihne dieťa z MŠ. Tieto kontakty sa používajú v súlade so zákonom 428/2004 Z. z. o ochrane osobných údajov.

Organizácia v šatni:

Do šatne majú prístup  zákonní zástupcovia a splnomocnené osoby.  Vstup do tried je z hygienických dôvodov pre rodičov a osoby neoprávnené zakázaný . Vstup do tried je rodičom umožnený len v čase vopred určenom (vystúpenia detí , otvorené hodiny).
Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou.

Za poriadok a estetickú úpravu v šatni zodpovedá učiteľka príslušnej triedy, za hygienu a uzamknutie vchodu určená prevádzková zamestnankyňa.

Odporúča sa priniesť dieťaťu pohodlné oblečenie na prezlečenie do triedy, náhradné spodné prádlo, na prezutie pevnú obuv zodpovedajúcu zdravotným požiadavkám, všetko označené menom dieťaťa.

Organizácia v umyvárni:

Každé dieťa má vlastný hrebeň, uterák. Za pravidelnú výmenu uterákov zodpovedá zákonný zástupca dieťaťa (týždenne), za čistenie hrebeňov a suchú podlahu zodpovedá príslušná prevádzková zamestnankyňa.

Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie hygienických, zdravotných a bezpečnostných predpisov zodpovedá učiteľka príslušnej triedy a prevádzková zamestnankyňa.

Organizácia pri jedle:

Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. Zabezpečuje tiež zisťovanie počtu stravníkov a pitný režim.

Za organizáciu a výchovno-vzdelávaciu činnosť pri jedle zodpovedá učiteľka. Vedie deti k osvojeniu si základných návykov kultúrneho stravovania, uplatňuje individuálny prístup k deťom. Počas jedla deti nenásilne usmerňuje, podľa želania rodičov deti prikrmuje. Nenúti ich jesť.

Deti 2 – 4 ročné používajú pri jedle lyžicu, 4 -5  ročné deti lyžičku a vidličku, deti 5 – 6 ročné používajú samostatne kompletný príbor.

Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od odborného lekára, na ktorom budú uvedené potraviny, ktoré dieťa nesmie jesť (napr. mliečne výrobky).

Stravovanie je uskutočňované podľa harmonogramu v školskej jedálni.

Neprítomnosť dieťaťa a odhlásenie zo stravy oznámi zákonný zástupca osobne/telefonicky/zapíše do zošita deň vopred alebo najneskôr do 8-mej hodiny ráno aktuálneho dňa. Ak zákonný zástupca dieťaťa včas neodhlási svoje dieťa zo stravy uhrádza za daný deň plnú stravnú jednotku.

Pobyt detí vonku:

Pobyt vonku obsahuje pohybové aktivity detí, v rámci školského dvora, alebo vychádzky. Uskutočňuje sa v každom vhodnom počasí. Výnimkou, keď sa nemusí uskutočniť sú nepriaznivé klimatické podmienky, silný nárazový vietor, silný mráz, dážď (nie mrholenie).

V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2 krát počas dňa, v dopoludňajších a odpoludňajších hodinách. Pobyt vonku učiteľka premyslí a naplánuje tak, aby bol pre deti zaujímavý a príťažlivý. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na určenú plochu a pod. 

Učiteľka venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle všeobecne záväzných právnych predpisov a pokynov riaditeľky materskej školy.

Počas pobytu vonku je učiteľ povinný zabezpečovať deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany zdravia v zmysle príslušných všeobecne záväzných predpisov a pokynov riaditeľky školy. Prevádzkoví zamestnanci pred začiatkom pobytu na ŠD skontrolujú bezpečnosť prostredia. Pred nástupom detí na pobyt vonku učiteľka, ktorá je prvá na školskom dvore, uzamkne prístupovú bránu. Po ukončení pobytu posledná odchádzajúca učiteľka bránu odomkne. Počas vychádzky sa riadia podľa usmernení v zmysle § 7 vyhlášky  o materskej škole.

Podľa počasia sa pri pobyte vonku poskytuje deťom pitie. Každé dieťa má osobitne označený vlastný pohár, ktorý sa po pobyte vonku hygienicky očistí.

Odpočinok:

Počas odpočinku dbá učiteľka na primerané oblečenie detí. Zabezpečí pravidelné vetranie, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Odpočinok sa realizuje v závislosti od potrieb detí s minimálnym trvaním 30 minút.

So staršími deťmi, najmä 5 – 6 ročnými, je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napríklad čítaniu rozprávok, počúvaniu hudby, grafomotorickým cvičeniam a pod. Dĺžka odpočinku na ležadlách sa prispôsobí individuálnym potrebám detí.
Organizácia krúžkovej činnosti:

Krúžková činnosť v materskej škole sa realizuje s prihliadnutím na usporiadanie dňa. Záujmové krúžky sa realizujú pod vedením pedagogických zamestnancov materskej školy, alebo externých lektorov, ktorí sú spôsobilí vykonávať záujmové aktivity s deťmi. Za obsah a kvalitu realizovania krúžkovej činnosti sú zodpovedné učiteľky a kvalifikovaní lektori, ktorí na začiatku školského roka predložia riaditeľke materskej školy na schválenie plán činnosti.

Krúžková činnosť sa organizuje na základe informovaného súhlasu zákonného zástupcu. Krúžková činnosť sa realizuje popoludní od 16,00 hod.
Starostlivosť o zdravie, bezpečnosť a hygienu detí: 

V starostlivosti o zdravie, hygienu a bezpečnosť detí zamestnankyne materskej školy sa riadia všeobecne záväznými právnymi prepismi, pojednávajúcimi o tejto problematike vo vzťahu k materským školám, pracovným poriadkom MŠ a internými pokynmi riaditeľky materskej školy. 

Okrem súvisiacich povinností, uvedených v predchádzajúcich kapitolách, ide predovšetkým o:

· Za vytvorenie bezpečných a hygienických podmienok na predprimárne vzdelávanie zodpovedá riaditeľ. 

· Pedagogický zamestnanec môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy. Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov školy a informuje zákonného zástupcu dieťaťa.

· V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia. V triede s celodennou výchovou a vzdelávaním s deťmi mladšími ako tri roky, ktorých je viac ako desať, pracujú striedavo traja učitelia, pri obliekaní a sebaobsluhe detí pomáha aj nepedagogický zamestnanec.

· Na vychádzke nemôže mať pedagogický zamestnanec viac ako 21 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľ zabezpečí ďalšieho zamestnanca materskej školy, ktorý pod vedením učiteľa dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.

· Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľ zabezpečí počet pedagogických zamestnancov takto:

· na plavecký výcvik je najviac osem detí na jedného pedagogického zamestnanca,

· na lyžiarsky výcvik je najviac desať detí na jedného pedagogického zamestnanca,

· pri saunovaní je najviac desať detí na jedného pedagogického zamestnanca,

· v škole v prírode je počet detí podľa osobitného predpisu (vyhláška o ŠvP)

· na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa § 28 ods.10 zákona. 

· Výlet alebo exkurzia sa organizuje na základe plánu práce školy najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie pedagogický zamestnanec poverený riaditeľom organizačne zabezpečí prípravu a priebeh výletu alebo exkurzie vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výlet a exkurziu s deťmi predškolského veku možno použiť aj verejnú dopravu.

Učiteľky sú ďalej povinné:

· Zabezpečiť všestrannú starostlivosť o deti počas dňa, nenechať deti bez dozoru ani počas spánku.
· Pri pobyte vonku sa v odôvodnených prípadoch zdržiavať s deťmi pred vchodom do budovy za podmienky, že zabezpečia bezpečnosť detí pred ich samostatným odchodom z priestorov školského dvora.
· Vyhýbať sa vychádzkam do neznámeho terénu. 

· Pri realizácii aktivít prihliadať na základné fyziologické potreby dieťaťa.

· Vytvárať podmienky na zdravý vývin detí. 

· Viesť evidenciu školských úrazov detí, ku ktorým došlo počas výchovno-vzdelávacieho procesu a pri činnostiach organizovaných školou, pri vzniku školského úrazu vyhotoviť záznam o školskom úraze v spolupráci s oddelením BOZ MMK.

· Za dodržiavanie hygienických predpisov v priestoroch školy a ochranu zdravia detí zodpovedajú aj prevádzkové zamestnankyne a to v rozsahu im určenej v pracovnej náplni.

· V zmysle Dohovoru o právach dieťaťa sú učitelia povinní zabezpečovať aktívnu ochranu detí pred sociálno – patologickými javmi, alebo psychického alebo fyzického týrania či ohrozovania ich mravného vývinu, bezodkladne riešiť problém v spolupráci s vedením školy a centrom výchovno – psychologickej prevencie, prípadne PPP, kontaktovať príslušný odbor sociálnych vecí, pediatra a príslušné oddelenie policajného zboru.

· V prípade prenosného ochorenia dieťaťa zabezpečiť nad ním dohľad, izoláciu od ostatných detí a bez meškania informovať zákonného zástupcu.

· V prípade úrazu poskytnúť prvú pomoc a konzultovať s lekárom, oznámenie o úraze podá rodičovi informáciu učiteľka, pri ktorej sa úraz stal a zaeviduje ho u riaditeľky školy, hneď po ošetrení.

· V priestoroch školy a školského areálu je prísne zakázané používať alkohol a psychotropné látky.

· V priestoroch školy je prísny zákaz fajčenia.

· Elektrické spotrebiče, vypínače, zásuvky a elektrické vedenie musia byť zabezpečené proti možnosti použitia deťmi.

· V budove materskej školy je bez sprievodu zamestnanca MŠ akýkoľvek pohyb cudzej osoby zakázaný.
Ochrana pred sociálno patologickými javmi diskrimináciou a násilím.
Pedagogickí zamestnanci zabezpečujú počas celého roka aktívnu ochranu detí pred sociálno – patologickými javmi diskrimináciou a násilím v zmysle Dohovoru o právach dieťaťa. Priebežne monitorujú zmeny v správaní dieťaťa  a v prípade podozrenia, že deti sú fyzicky alebo psychicky , šikanované ,týrané, je ohrozený ich morálny vývin, ihneď tento stav riešia v spolupráci s vedením školy, prípadne CPP, môžu kontaktovať príslušný odbor sociálnych vecí a príslušné odd. PZ. Dbajú na výchovu v duchu humanizmu, oblasti ľudských práv, práv dieťaťa  a tým predchádzajú všetkým formám diskriminácie, intolerancie a rasizmu pri komunikácii medzi deťmi. V prevencii využívajú dostupnú literatúru, a preventívne výukové programy. V prípade podozrenia na šírenie legálnych a nelegálnych drog v prostredí MŠ bezodkladne informujú kompetentné orgány.

Opatrenia proti šíreniu legálnych a nelegálnych drog, diskriminácii a násiliu 
Materská škola prijíma nasledovné opatrenia:
-Primeranou formou informovať deti o existencii legálnych a nelegálnych drog a ich negatívnych účinkoch na zdravie človeka

-Viesť deti k zdravému životnému štýlu, rozlišovaniu zdravých a nezdravých návykov pre život a zdravie

-Poskytovať deťom dostatok podnetov a možností realizácie prostredníctvom aktivít, a tým viesť k plnohodnotnému životu, kde by legálne a nelegálne drogy nemali svoje miesto

-Dbať na to, aby  sa do budovy školy nedostali žiadne nepovolané osoby, tým zamedziť možnosti zlých vonkajších vplyvov

-V prípade podozrenia na šírenie legálnych a nelegálnych drog v prostredí MŠ bezodkladne informovať kompetentných na škole(riaditeľka MŠ, poverená zástupkyňa MŠ), ktoré vykonajú okamžité opatrenia 

Preventívny program proti obezite
Strategický plán realizácie preventívnych aktivít počas školského roka je určený pre deti a pedagogických zamestnancov školy. Je zapracovaný do ŠkVP v rámci dlhodobých projektov školy. Preventívny program obsahuje výchovno – vzdelávacie aktivity formou zážitkového učenia sa detí , aktivizujúcimi metódami, v súlade s výchovno – vzdelávacím procesom súvisiacim s osnovami Štátneho vzdelávacie programu pre predprimárne vzdelávanie v materských školách. Cieľom aktivít je k zodpovednosti za svoje zdravie a vedenie detí k zdravému životnému štýlu.

Národný program Duševného zdravia
V záujme podpory rozvoja duševného zdravia je dôležité zaraďovať do výchovno – vzdelávacieho procesu činnosti, ktoré by napomáhali rozvíjať u detí schopnosť zvládať rôzne psychicky náročné situácie. Dôležité je pochopenie pre menšiny vrátane rómskej populácie. Rozvíjať dobré vzťahy k rovesníkom zamerať sa na optimalizáciu osobnostného vývinu. V prípade podozrenia duševnej nerovnováhy u detí z hľadiska osobnostného vývinu sprostredkovať odbornú pomoc v spolupráci(škola- zákonný zástupca dieťaťa – CPPPaP)

Článok 4

Podmienky zaobchádzania s majetkom materskej školy

Ochrana osobných údajov

a) Pri každom svojvoľnom poškodení  alebo zničení majetku materskej školy môže MŠ požadovať úhradu od zákonného zástupcu dieťaťa, ktoré poškodenie spôsobilo. 
b) Vchody do MŠ sú zaistené zámkami. Kľúče od budovy  majú všetky zamestnankyne MŠ a vedúca ŠJ. Prevádzkové zamestnankyne ráno budovu odomykajú a popoludní zamykajú. Materská škola sa z bezpečnostných dôvodov zamyká vždy o 8. 00 hod. Za uzamknutie budovy v tomto čase zodpovedá prevádzková zamestnankyňa, ktorá má službu. Po ukončení dennej prevádzky je prevádzková zamestnankyňa zodpovedná za prekontrolovanie uzatvorenia okien, uzatvorenie vodovodných batérií, vypnutie osvetlenia v miestnostiach a uzamknutie vchodových dverí a bránky. Mimo prevádzky MŠ nemajú zamestnankyne MŠ vstup do budovy bez súhlasu vedenia MŠ povolený.

c) Popoludní, po skončení prevádzky v triede je učiteľka povinná odložiť didaktickú techniku na vopred určené a uzamykateľné miesto. Jednotliví zamestnanci sú zodpovední za im zverený inventár.

d) Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle popisu práce

e) Osobné veci si zamestnanci MŠ odkladajú na určené uzamykateľné miesto.

f) Po ukončení prevádzky MŠ všetky priestory (aj školský dvor) skontroluje a uzamkne prevádzková zamestnankyňa, ktorá má službu.

g) Každý zamestnanec školy v zmysle Zákona NR SR č. 18/ 2018 Z. z. o ochrane osobných údajov a o zmene a doplnení niektorých zákonov  je povinný zachovávať mlčanlivosť o osobných údajoch, s ktorými príde do styku v pracovných priestoroch:

· Tieto nesmie využívať pre osobnú potrebu, nesmie ich zverejniť, nikomu poskytnúť a sprístupniť. 
· Osobnými údajmi sú údaje týkajúce sa určenej, alebo určiteľnej fyzickej osoby, pričom osobou je osoba, ktorú možno určiť priamo, alebo nepriamo, najmä na základe použiteľného identifikátora alebo na základe jednej, či viacerých charakteristík, alebo znakov, ktoré tvoria jej fyzickú, fyziologickú, psychickú, mentálnu, ekonomickú, kultúrnu alebo sociálnu identitu. 
· Informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a zvukové záznamy týkajúce sa fyzickej osoby alebo jej prejavov osobnej povahy, povinná osoba sprístupní len vtedy, ak to ustanovuje osobitný zákon, alebo s predchádzajúcim súhlasom dotknutej osoby alebo jej zákonného zástupcu. Na spoločných vystúpeniach detí zákonní zástupcovia tradične fotografujú, resp. zaznamenávajú vystúpenie detí kamerou, ak nemá niektorý zákonný zástupca osobitné výhrady.
· Ak dotknutá osoba nežije, taký súhlas môže poskytnúť jej blízka osoba. Informácie o osobných údajoch, ktoré sú spracované v informačnom systéme povinná osoba sprístupní len vtedy, ak to ustanovuje osobitný zákon, alebo na základe písomného súhlasu dotknutej osoby jej bola odovzdaní osobou, ktorej takú povinnosť zákon neukladá a ktorá na výzvu povinnej osoby písomne oznámila, že so sprístupnením informácie nesúhlasí. 

· Ak na výzvu povinnej osoby neodpovie osoba oprávnená udeliť súhlas na sprístupnenie informácie do siedmich dní, predpokladá sa že so sprístupnením súhlasí. 

· Ak informácie, ktoré povinná osoba získala od tretej osoby na plnenie úlohy na základe osobitného zákona, podľa ktorého sa na povinnú osobu vzťahuje povinnosť mlčanlivosti alebo iná prekážka ochraňujúca informácie pred zverejnením alebo zneužitím, ktoré však možno podľa tohto zákona sprístupniť, sprístupní povinná osoba len tie informácie, ktoré priamo súvisia s jej úlohami.

V materskej škole sa môžu pre účely MŠ evidovať predovšetkým tieto osobné údaje:

a) meno a priezvisko dieťaťa,

b) dátum narodenia,

c) rodné číslo,

d) pohlavie,

e) národnosť,

f) štátne občianstvo,

g) adresa trvalého bydliska,

h) adresa bydliska, z ktorého dochádza do školy,

i) číslo a dátum vydania rozhodnutia, na základe ktorého bol prijatý do školy,

j) ročník, do ktorého je zaradený,

k) trieda a číslo, pod ktorým je vedený v osobnom spise dieťaťa,

l) odbor výchovy a vzdelávania,

m) informáciu o prerušení alebo skončení štúdia,

n) forma organizácie výchovy a vzdelávania podľa § 54,

o) zaradenie detí a žiakov so špeciálnymi výchovno-vzdelávacími potrebami podľa výchovno-vzdelávacích programov.
Časť III.

Záverečné ustanovenia

Školský poriadok materskej školy je spracovaný v súlade so:

· Zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov,
· Zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
· Zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
· Vyhláškou MŠ SR č. 306/2008 Z. z. o materskej škole v znení zmien Vyhlášky MŠ SR č. 308/2009 Z.z. o materskej škole,
· Ostatnými súvisiacimi predpismi (zákonník práce, Zákon č. 124/2006 Z.z. o BOZP a o zmene a doplnení niektorých zákonov, Zákon č. 125/2006 Z.z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, Zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov, Metodická pomôcka k novému zákonu NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, Zákon, ktorým sa mení a dopĺňa zákon NR SR č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov v čl. II, Zákon č. 377/2004 Z.z. o ochrane nefajčiarov a o zmene a doplnení niektorých zákonov, Vyhláška MZ SR  527/2007 o podrobnostiach o požiadavkách na zariadenia pre deti a mládež, Metodické usmernenie č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí
· Všeobecne záväzným nariadením  Magistrátu mesta Košice č. 103 o určení  príspevkov od zákonných zástupcov detí na čiastočnú úhradu výdavkov v materských školách,
· POP MŠ SR, KŠÚ a OŠ MMK,
· Prevádzkovým poriadkom MŠ Oštepová 1, Košice,
· Pracovným poriadkom Mesta Košice pre pedagogických a ostatných  zamestnancov, platným pre MŠ bez právnej subjektivity,
· Plánom práce školy MŠ Oštepová 1, Košice.
Dodatok č. 1 v odseku Článok IV. g)

Zákon č. 18/2018 O ochrane osobných údajov

Podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov

Dodatok č.2  v Článku II strana č.7 Príspevok na stravovanie Od 1.1.2019 majú bezplatné stravovanie deti jeden rok pred začatím povinnej školskej dochádzky zákona 544/2010 o dotáciách v pôsobnosti MPSVR – SR v znení neskorších predpisov podľa § 8a) zákona č. 523/2004 Z. z. o rozpočtových pravidlách verejnej správy.
Svojim podpisom potvrdzujem, že som bola oboznámená so školským poriadkom  na pedagogickej rade MŠ Oštepová č. 1, Košice dňa 30.08.2023

Materská škola Oštepová č.1 Košice 040 01
Časť A. (vyplní škola)

Potvrdenie  lekára na ospravedlnenie neprítomnosti dieťaťa z dôvodu ochorenia alebo úrazu
Meno a priezvisko dieťaťa:..........................................................................................

Školský rok 20 ..../ 20 .... 

Neprítomnosť z dôvodu ochorenia
od ....................................... do ......................................


od ...................................... do .......................................

Predloženie potvrdenia od lekára sa vyžaduje z dôvodu, že: *

a) neprítomnosť dieťaťa z dôvodu ochorenia alebo úrazu trvala viac ako 7 po sebe nasledujúcich vyučovacích dní,

b) neprítomnosť dieťaťa z dôvodu ochorenia alebo úrazu presiahla počet vyučovacích dní v sledovanom období podľa príslušného režimu ospravedlňovania,

c) materská škola vyžaduje lekárske potvrdenie o chorobe podľa § 144 ods. 13 školského zákona v odôvodnenom prípade (opakovaná neprítomnosť dieťaťa).
Sledovaným obdobím podľa písmena b) je polrok školského roka, kalendárny mesiac alebo dva po sebe nasledujúce kalendárne mesiace podľa režimu ospravedlňovania.

.................................................................................

meno, priezvisko a podpis riaditeľa materskej školy 
Časť B. (vyplní lekár)

Názov a adresa zdravotníckeho zariadenia:

.................................................................................................................................................
Potvrdzujem, že dieťa bolo v období od ........................... do ........................... choré.


Dátum vystavenia potvrdenia: ....................................

............................................
podpis a pečiatka lekára

* Relevantnú možnosť vyznačí materská škola

